Jeneses 1,2 


1. GOD RII MAKA MIMAKA EECHA OTIIR 


G God riita nosapin yeechiniga man otiir. Otiichi seechiri rii saka 
hiigaharek, eena God riita hipurek, rii riiti sumaji supuk riiti popoyin 
piinarek, worek rii eeta hiigahar. Worek, God riita diita ma riiti hi 
eecha habar, Adam. 

Worek, God riita lten nosap nowo yarek, eeta Adam riina heechir. 
Worek, eeta nowo nediik siitii tar me por eeta me riiti siiken aney ma 
hakasakech, iipa eechaba eechaba takiita. Akar me por tarek, ma rii 
siiken aney, riipa boboy kepin otii hechanak, kapasek boboyen otii 
heba takiita. 

Worek, God riita Adam riina eecha wor, "Miita na eeta nowon 
hehar ta. Nokwapa nokwapa me eeta nowok tawey, yechi siiken napa a. 
Eeta me por rii man otiiniga, boboy kepin otii tawak, kapasek boboyin 
otiibato. Riiti siiken opoche atanakech. Miipa aney, miipa hakiita." 

Worek, God rii eecha wor, "Adam riitaba saniga tawey, eeta 
kapasek. Ada riiti miman pochi otiichinak, siita riina yon kiyatayek. " 

Worek, Adam rii harapa abosuch wahir. ` God rii riiti meyin por 
yeechi omuk eecha heechir. Heechiri, sii eeta mimak siir. 
Worek, God rii mima siin ye i Adam riina heechir. Worek, Adam 
rii eecha wor, "Siiti hapa eeta eeji kaw. Wowak, ada siina mima habato. ' 
Worek, maka, mimaka piir kepi tar. Piir shebo shebo tar. Piir 


kapasek boboyekasakech. 


Jeneses 3 


2. MA RIITA BOBOY KAPASEK OTIIR 


Eeta hopo rii eyey boboyen dagiir poye tar. Rii woshepii maji 
hehar ba hechar. Worek, eeta hopo rii ya mima siina woher, "Ki kapo 
nowoka tawa me yechi omun ki akasakech. God rii kapo eecha wor?" 

Mima sii eecha awasen wor, "Yaho, si ato. Me podareba, kata 
nowo nedii siitii tawey, riiti siikeba sinya anachekiir. Rii eecha wor, 
'Ki akasakech, neekikasakech, hanakech eena wocho. " 

"li woshepii maji. Ki hakasakech. God rii meejuwa. Kata me 
siik aney, wochiniga ki mey maka hechiniga iipa kepi boboyeka, kapasek 
boboyeka eecha ki meejikiita." Eeta maji hopo rii eecha wor. 

Worek, mima sii eeta me riiti siiken heri siiti miy eeta kwoya 
her. Worek, sii eeta me riiti siik siikiiriichi ar. Arek, kaw ma riina 
harek, abar. Wochi piiriiti miy eeta mey maka her. Herin piir hikir, 

piiri maba shebo shebo tar. 

Worek, piir eeta me sapin yeechiniga eecha giirii tar. Eecha 
otiichi tarek, eeta hogo sii nediik piir meejir God riita ya uwar. Ayan 
meejichi piir heechi akii i kwashek tar eemik akii i veenyir. Worek, God 
rii ya Adam riina uwar, "Mii siitak i tawa?" 

Adam rii eecha wor, "Ada miiti ayan meejiwak eena ada heechi 
akii iwa. Eeji maba biish tawa." 

God riita woher, "Nama wowak miita biish tawa? Kicha kapo 
ada bokonar me siik awa?" 

Worek, ma rii eecha wor, "Yaho, saka ada yeechi awa. Diita 
mima siita yaya ana hawak awa." 

Worek, God riita miman eecha wor, "Boyewak ni eecha otiiwa ?" 

Worek, mima sii eecha wor, "Kata hopo riita ana higi yawak 
eena an awa" 

Worek, God riita hopo riina eecha wor, "Mii eecha otiirek, an 
saka maji kepi barek, miin. Miipa biika chishi tanak, miipa nosapen 
atakiita. Miitaka, mimaka o ana pichanak, wonyak, miiti yikapwaka 
mima siiti yikapwak eechaba o ana pikiita. Siiti yikapwa riita miiti masek 
piikiichi, eeta miita awasen riiti yatiin piikakiita." 

God riita mima siina wor, "Nija hopo riiti maji meejichiniga , ada 

heechiri me siiken awey, nija yikapwa yimowuney, nipa kapa meejikiita. 
Nija saka niji man dagiir poyetawak. Riipa sa ninya dagiir poyekiita." 
Adam riin God rii wor, "Miita mima siiti maji meejichi diita ada 
heechiri me siik miita ar. Wonyak, diita nosap ada kapasek siikiita. 
Yamik tawa boboy nosapek sokwakiita. Wonyak, eyey nedii miipa keena 
a yo yato. Hukwiya yatana, noku pochana miipa keena atakiita. Ada 
nosap yeechiniga miin otiirek, worek, komas miipa hanak, nosapeka 
chikiita." 
Worek, piir nowoka tarin, God rii wohegiya heechirek, ir. 
God rii eecha wor, "Eeta kapasek piir me siik aney iipa piir eechaba 
eechaba takiita." Eena rii piiriina wohegiya heechi irek, ejel ye ya 
diita me siiti nobon dasiipiir. 

